It nae dien dat jan uuten hove gheheeten redelee die voir
sijn wettighe ghebreke gheleydt es totte goeden goorts rabode
gheheeten luycx in deen zijde Ende stas roelofs in dande
comen sijn voir den raide vand stad alse van eene scep
brieve die de voirs jan uuten hove gheheete zedelee mits
machte van sine beleyde in handen heeft spreken van xc
croene Inde welke de voirg stas aen den voirs goorde
rabode ghehoude was mette selve scepen brieve voirgheruert
Welke schout de voirg jan zedelee meynde dat hem schuldich
wae bijden voirs stasse betaelt te wordden want dat nae recht
alsoe behoerde Dair op de voirs stas antwde seggen dat
hij xxx croene in afslaghe vand voirs schout aen den voirs
goorde betaelt hadde dair af hij quitan hadde ende alsoe bleef
treeft op lx croene Seyde voort dat hij van dien lx croene
betaelt hadde ix croene alse vanden pontpeninghe die den gront
heen verschenen waen uut ocsuyne vand coopmanscape van
iiii mudden corens erfs pachts die de voirs stas teghen den
voirs goorde ghecocht hadde dair uute de voirs peninghe
spruyten come ende dat die betalinghe gheschiet wae bij
tminacie vand stad en alsoe vleve rest op li croene seggen
Voort dat hij zeke ghebreke hadde ind guedinge vanden iiii mudde
corens voirs ende oic noch in een mudde corens leens pachts
meynen vand betalinghe van dien li croene onghehoude te zijne
ter tijt toe hem sijn ghebreke voirs voldaen wordde bijden voirs
goorde oft janne zedelee van sine wege Ende nae dien dat
de stad de ptijen bij een heeft heeten gaen Soe es te uutsten
Soe bij tusschen spreken vanden vrienden van beyde ptijen Soe
bij appointien te vand stad ghetmineert dat de voirs
stas den voirs janne zedelee vanden voirs li croene geven
sal xl croene ende dander xi croene metten inrest vand
verhale vanden ix croene die voir tpont gelt gegeve sijn
want goort luycx als vercoepe die schuldich es te geven
sullen blive ond den voirs stasse tot behoef van sine gebroke
die hij hebben mach ind guedinge die goort luycx he gedaen
heeft van iiii mudden corens lijftochte erfs pachts en
een mudde corens erfs leenpachts Met sulk vurwden oft den